*ՆԱԽԱԳԻԾ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

….. 2022 թվականի N ….-Լ

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ 2023-2025 ԹՎԱԿԱՆՆԵՐԻ ԸՆԹԱՑՔՈՒՄ ՄԱՐԴԿԱՆՑ ԹՐԱՖԻՔԻՆԳԻ ԵՎ ՇԱՀԱԳՈՐԾՄԱՆ ԴԵՄ ՊԱՅՔԱՐԻ ԿԱԶՄԱԿԵՐՊՄԱՆ ԱԶԳԱՅԻՆ ԾՐԱԳԻՐԸ ԵՎ ԾՐԱԳՐԻ ԻՐԱԿԱՆԱՑՄԱՆ ԺԱՄԱՆԱԿԱՑՈՒՅՑԸ ՀԱՍՏԱՏԵԼՈՒ ՄԱՍԻՆ**

Հիմք ընդունելով «Մարդկանց թրաֆիքինգի և շահագործման ենթարկված անձանց նույնացման և աջակցության մասին» օրենքի 3-րդ հոդվածի 3-րդ մասը՝ Հայաստանի Հանրապետության կառավարությունը ***որոշում է.***

1. Հաստատել Հայաստանի Հանրապետությունում 2023-2025 թվականների ընթացքում մարդկանց թրաֆիքինգի և շահագործման դեմ պայքարի կազմակերպման ազգային ծրագիրը և ծրագրի իրականացման ժամանակացույցը` համաձայն հավելվածի:

2. Հայաստանի Հանրապետության պետական կառավարման համակարգի մարմինների ղեկավարներին՝ մինչև յուրաքանչյուր հաջորդ տարվա փետրվարի 15-ը Հայաստանի Հանրապետության աշխատանքի և սոցիալական հարցերի նախարարություն ներկայացնել տեղեկատվություն նախորդ տարվա ընթացքում կատարած աշխատանքների մասին՝ այն Հայաստանի Հանրապետության աշխատանքի և սոցիալական հարցերի նախարարության կողմից ամփոփվելու և Հայաստանի Հանրապետությունում մարդկանց թրաֆիքինգի և շահագործման դեմ պայքարի հարցերով խորհրդի քննարկմանը ներկայացնելու համար:

3. Սույն որոշման 1-ին կետով հաստատված ծրագրի գծով Հայաստանի Հանրապետության պետական բյուջեից անհրաժեշտ ծախսերի հատկացման հնարավորության հարցը քննարկել տվյալ տարվա բյուջետային գործընթացի շրջանակում:

4. Սույն որոշումն ուժի մեջ է մտնում հրապարակմանը հաջորդող օրվանից:

Հայաստանի Հանրապետության վարչապետ Ն. Փաշինյան

2022 թ. ………

Երևան

*Հավելված*

*ՀՀ կառավարության 2022 թվականի*

*.......N...-Լ որոշման*

ԱԶԳԱՅԻՆ ԾՐԱԳԻՐ

Հայասստանի Հանրապետությունում 2023-2025 թվականների ընթաց­քում մարդկանց թրաֆիՔինգի ԵՎ շահագործման դեմ պայքարի կազմակերպման

Ներածություն

մարդկանց թրաֆիՔինգի ԵՎ շահագործման դեմ պայքարի

2023-2025թթ. ազգային ծրագրի ռազմավարական շրջանակ

Հայաստանի Հանրապետությունում (այսուհետ` ՀՀ) մարդկանց թրաֆիքինգի և շահագործման դեմ կազմակերպված պայքարն ընթանում է ավելի քան երկու տասնամյակ` սկսվելով 2002 թվականին և զգալի առաջընթաց արձանագրելով հետագա տարիներին: Ստեղծվել է հիմնարար իրավական դաշտ, որը եզրագծում է մարդկանց թրաֆիքինգի և շահագործման դեմ պայքարում ներգրավված դերակատարների գործառույթները և մարդկանց թրաֆիքինգի և շահագործման զոհ դարձած անձանց պաշտպանության ու աջակցության շրջանակը:

Մարդկանց թրաֆիքինգի և շահագործման դեմ պայքարը համակարգային մոտեցում է պահանջում` հաշվի առնելով հանցագործության հարափոփոխ բնույթը և դրան արձագանքելու ճկուն քաղաքականության ու մեխանիզմների կարևորությունը, հասարակության խոցելի շերտերում ներթափանցման աստիճանը և դրան` կանխարգելմանն ուղղված գործողություններով ու իրազեկվածության բարձրացմամբ հակազդելու անհրաժեշտությունը, անդրազգային հանցավորություն լինելու հանգամանքը, ինչն անխուսափեի է դարձնում ծագման, տարանցման և նպատակակետ երկրների պատկան մարմինների միջև և հանցագործության խնդիրներով զբաղվող միջազգային կառույցների հետ արդյունավետ համագործակցության ձևավորումն ու իրականացումը:

ՀՀ-ում մարդկանց թրաֆիքինգի և շահագործման դեմ պայքարն արդյունավետ իրականցնելու նպատակով մշակվել են եռամյա ազգային ծրագրեր, որոնցից վերջինը` վեցերորդը, ներառել է 2020-2022 թվականների ժամանակահատվածը: Յուրաքանչյուր հաջորդող գործողությունների ազգային ծրագիր հիմնվել է նախորդի իրագործման ընթացքում արձանագրված ձեռքբերումների, վերհանված խնդիրների և տեղ գտած իրավիճակային փոփոխությունների արդյունքում դրանց առավել արդյունավետ լուծումներ տալու տրամաբանության վրա: Ըստ անհրաժեշտության` շարունակական բարեփոխումների է ենթարկվել օրենսդրական դաշտն` առավել կառուցակարգային հիմք ստեղծելով այդ հանցագործության դեմ պայքարի համար:

Օրենսդրական դաշտի ձևավորման առումով հիմնարար նշանակություն է ունեցել 2014 թվականի դեկտեմբերի 17-ին «Մարդկանց թրաֆիքինգի և շահագործման ենթարկված անձանց նույնացման և աջակ­ցության մասին» Հայաuտանի Հանրապետության ՀO-212-Ն օրենքի ընդունումը, որի նպատակն էր առավել արդյունավետ դարձնել մարդկանց թրաֆիքինգի և շահագործման զոհերի պաշտպանությունն ու աջակցությունը: Դրան հաջորդել է օրենքի կիրարկումն ապահովող մի շարք իրավական ակտերի մշա­կումը, ընդունումը, ինչպես նաև ոլորտը կարգավորող իրավական այլ ակտերում համապատասխան փոփոխությունների և լրացումների կատարումը:

Սույն` «Հայաստանի Հանրապետությունում 2023-2025 թվականների ընթաց­քում մարդկանց թրաֆիքինգի և շահագործման դեմ պայքարի կազմակերպման ազգային ծրագիրը» մշակելիս հաշվի են առնվել միջազգային կառույցների, մասնա­վորապես, Հայաստանի կողմից Մարդկանց շահագործման (թրաֆիքինգի) դեմ պայքարի Եվրոպայի խորհրդի կոնվենցիայի դրույթների կատարման վերաբերյալ 31.05.2022թ.-ին ընդունված երրորդ զեկույցի, ԱՄՆ-ի պետ­քար­տուղարության, ԵԱՀԿ գործող նախագահի՝ մարդկանց թրաֆիքինգի դեմ պայքարի հարցերով հատուկ ներկայացուցչի և համակարգողի Հայաստանի վերաբերյալ հեր­թա­կան զեկույցների գնահատումները և առաջարկները, ինչպես նաև ԱՄՆ Միջազգային զարգացման գործակալության աջակցությամբ իրականացված թրաֆիքինգի դեմ պայքարի իրավիճակի փորձագիտական գնահատումը:

Ծրագրում ներկայացված գործողություններն ուղղված են մարդկանց թրաֆիքինգի և շահագործման դեմ պայքարի արդյունավետ կազմակերպմանը և ներառված են 7 հիմնական բաժիններում`

* մարդկանց թրաֆիքինգի և շահագործման դեմ պայքարի օրենսդրության կատա­րելագործում,
* մարդկանց թրաֆիքինգի և շահագործման կանխարգելում,
* երեխաների թրաֆիքինգի և շահագործման կանխարգելում,
* մարդկանց թրաֆիքինգի և շահագործման ենթարկված անձանց հայտնաբե­րում, պաշտպանություն և աջակցություն,
* միջազգային համագործակցություն,
* ուսումնասիրությունների կատարում,
* մշտադիտարկում և գնահատում:

2020-2022թթ.-ի ազգային ծրագրի գործողության ժամանակահատվածում նշանակալից օրենսդրական փոփոխություններ են կատարվել, որոնք ուղղակի ազդեցություն են ունենալու մարդկանց թրաֆիքինգի և շահագործման դեմ պայքարի արդյունավետության բարձրացման վրա: 2022թ.-ի հուլիսի 1-ին ուժի մեջ են մտել նոր ՀՀ քրեական օրենսգիրքը և ՀՀ քրեական դատավարության օրենսգիրքը, 29.05.2022թ. ընդունված ««Մարդկանց թրաֆիքինգի և շահագործման ենթարկված անձանց նույնացման և աջակցության մասին» օրենքում փոփոխություններ և լրացումներ կատարելու մասին» ՀՀ օրենքը, որի հիման վրա մշակվել և ՀՀ կառավարության որոշմամբ ընդունվել են մարդկանց թրաֆիքինգի և շահագործման զոհերին մատուցվող անհրաժեշտ ծառայությունների որակի նվազագույն չափորոշիչներն ու մարդկանց թրաֆիքինգի և շահագործման զոհերի նույնացման հանձնաժողովի կողմից անձին որպես զոհ կամ հատուկ կատեգորիայի զոհ նույնացնելու ցուցիչները:

Մշակվել և ՀՀ Ազգային ժողովի ընդունմանն է ներկայացվել «ՀՀ աշխատանքային օրենսգրքում փոփոխություններ կատարելու մասին» օրենքի նախագիծը, որով սահմանվում է «պարտադիր կամ հարկադիր աշխատանքի» եզրույթը:

Նշված օրենսդրական փոփոխություններից բխող ենթաօրենսդրական ակտերի և կիրարկման մեխանիզմների մշակումը և գործողների վերանայումը մաս է կազմում սույն` 2023-2025թթ.-ի ազգային ծրագրի իրականացման ժամանակացույցի:

2023-2025թթ.-ի ազգային ծրագրում կարևորվում է «Մարդու օրգանների թրաֆիքինգի դեմ» Եվրոպայի խորհրդի կոնվենցիայի վավերացումը, որն անհրաժեշտ իրավական հիմք կհանդիսանա Հայաստանի Հանրապետությունում այս ոլորտում գործող իրավական ակտերի և մեխանիզմների վերանայման ու բարելավման համար:

Իրականացված օրենսդրական փոփոխությունները բարելավված հիմք կստեղծեն մարդկանց թրաֆիքինգի և շահագործման զոհերին կամ հավանական զոհերին ցուցաբերվող աջակցության որակի բարձրացման, նրանց իրավունքների պաշտպանության և զոհակենտրոն քաղաքականության վարման համար: Դրանք զգալիորեն կխթանեն աշխատանքային շահագործման կանխարգելման միջոցառումները`հնարավորություն տալով առավել արդյունավետ կերպով հայտնաբերել հարկադիր աշխատանքի, երեխաների թրաֆիքինգի ու շահագործման դեպքերը`դրանց առկայության պարագայում:

Մարդկանց թրաֆիքինգի և շահագործման դեմ պայքարի արդյունավետ կազմակերպման հարցում անփոխարինելի է հանրության իրազեկվածությունը մարդկանց թրաֆիքինգի և շահագործման ձևերի, դրանց վտանգների և դրանցից խուսափելու միջոցների մասին: Խնդիրը որոշակի բարդացել է հետքովիդային շրջանում` առցանց դաշտի ընդլայնման և հանցագործների կողմից դրա ակտիվ կիրառման պատճառով, պահանջելով վերանայված մոտեցումներ իրազեկման ձևերի ու թիրախային խմբերին հասանելիություն ապահովելու առումով: Կորոնավիրուսային սահմանափակումների և 44-օրյա պատերազմի` հանրության սոցիալական վիճակի վրա ունեցած բացասական հետևանքների արդյունքում ծավալային ու տեսակային առումով փոփոխության է ենթարկվել նաև խոցելի խմբերի կազմը: Վերջինից բխող միջոցառումները ևս տեղ են գտել 2023-2025թթ.-ի ազգային ծրագրում, որը նախատեսում է համապատասխան իրազեկման արշավների և հանրային միջոցառումների իրականացում`ուղղված սոցիալ-մշակութային միջավայրի և ընկալումների փոփոխությանը, բնակչության լայն շերտերի իրազեկվածության բարձրացմանը:

Այս հարցում էական դերակատարում ունեն զանգվածային լրատվության միջոցները, որոնց կողմից մարդկանց թրաֆիքինգի և շահագործման հարցերի լուսաբանման որակը բարձրացնելու համար վերանայվել և վերահրատարակվել է «Ինչպես լուսաբանել թրաֆիքինգը» ուղեցույցը լրագրողների համար: Սույն ազգային ծրագրում նախատեսվում է զանգվածային լրատվության միջոցների (այսուհետ` ԶԼՄ) երկայացուցիչների վերապատրաստումներ իրականացնել ըստ այդ ուղեցույցի:

Մարդկանց թրաֆիքինգի և շահագործման կանխարգելման հարցում ամենագործուն դերակատարումն ունեն պետական և տարածքային կառավարման, տեղական ինքնակառավարման մարմինների, բնակչության հետ անմիջական կապի մեջ գտնվող հիմնարկությունների, կազմակերպությունների աշխատողները: Նրանց` մարդկանց թրաֆիքինգի և շահագործման վերաբերյալ իրազեկվածության բարձրացման և վերապատրաստման համար մշակվել են ուղեցույցեր և ձեռնարկներ, ինչպիսիք են «Պարտադիր կամ հարկադիր աշխատանքի ցուցիչները Հայաստանի Հանրապետությունում» ուղեցույցը, որը 17.12.2021թ-ին ներդրվել է Առողջապահական և աշխատանքի տեսչական մարմնում, «Մարդու թրաֆիքինգի կամ շահագործման բնութագիրը և թրաֆիքինգի կամ շահագործման ենթարկված անձանց պաշտպանությունն ու աջակցություն» ձեռնարկը, որը նախատեսված է ՀՀ աշխատանքի և սոցիալական հարցերի նախարարության (այսուհետ` ՀՀ ԱՍՀՆ) կողմից պատվիրակված մարդկանց թրաֆիքինգի և շահագործման հավանական զոհերին և զոհերին աջակցության ու վերաինտեգրման ծառայություններ տրամադրող տեղական հասարակական կազմակերպությունների մասնագետների վերապատրաստումը կազմակերպելու համար։

2023-2025թթ.-ի ազգային ծրագիրը նախատեսում է այլ ոլորտների մասնագետների համար նախկինում մշակված ձեռնարկների վերանայում և լրամշակում, դրանց հասանելիության ապահովում առցանց եղանակով, ներառում մասնագետների պատրաստման ու վերապատրաստման դասընթացներում` խնդիրն առավել կառուցակարգային հենքի վրա դնելով: Մշակվել է «Մարդկանց թրաֆիքինգի, աշխատանքային շահագործման, ներառյալ՝ երեխաների թրաֆիքինգի և շահագործման, հարկադիր աշխատանքի առանձնահատկությունները» վերապատրասման մոդուլ, ինչպես նաև պատրաստվել են մոդուլի հասկացութային եզրաբանության, ցուցիչների վերլուծության և մեկնաբանման, դրանց գործնական կիրառելիությանն օժանդակող հարակից նյութեր և ուղեցույցի կիրառելիության գնահատմանն ուղղված հարցաթերթիկ։ Մշակվել է «Սոցիալական աշխատանքը թրաֆիքինգի ենթարկված անձանց հետ» վերապատրաստման մոդուլ, որը ներդրվելու է Երևանի պետական համալասարանի հեռաուսուցման լաբորատորիայի և ՀՀ ԱՍՀՆ «Աշխատանքի և սոցիալական հետազոտությունների ազգային ինստիտուտ» պետական ոչ առևտրային կազմակերպության կողմից իրականացվող սոցիալական աշխատողների վերապատրաստման դասընթացների շրջանակում, կազմվել է սույն դասընթացի մասնակիցների գիտելիքների գնահատման մեթոդաբանություն և թեստ, որը կկիրառվի դասընթացի արդյունքները գնահատելու նպատակով։

Ինչպես նախորդ, սույն` 2023-2025թթ.-ի ազգային ծրագրում ևս շեշտադրում է արվում երեխաների թրաֆիքինգի և շահագործման, ինչպես նաև աշխատանքային շահագործման կանխարգելման վրա` լրացուցիչ միջոցառումներ նախատեսելով նորահայտ կիբերթրաֆիքինգ երևույթի կանխարգելման համար: Նախատեսվում է ներդնել երեխայակենտրոն մոտեցումներ նախաքննության, քրեական հետապնդման և ծառայությունների մատուցման գործընթացներում: Կարևորվում է երեխաների խնամքի հաստատությունների, հոգեբանների, սոցիալական աշխատողների համագործակցության ինստիտուցիոնալացումը (հնարավորինս վաղ փուլերում) իրավապահ մարմինների հետ՝ երեխաների թրաֆիքինգի և/կամ շահագործման դեպքերի շրջանակներում: Նախատեսվող միջոցառումները կնպաստեն վարույթի իրականացման ընթացքում երեխայակենտրոն և երեխայի իրավունքների պաշտպանությունը լիակատար ապահովող ընթացակարգերի կիրառմանը:

2023-2025թթ.-ի ազգային ծրագիրը շարունակում է հատուկ ուշադրություն դարձնել մարդկանց թրաֆիքինգի և շահագործման զոհերի նույնացման և աջակցության գործըն­թացների բարելավման վրա, որոնց ուղղված միջոցառումների իրականացման արդյունքում կկատարելագործվեն այդ գործընթացները:

Մարդկանց թրաֆքինգի և շահագործման դեմ պայքարի գործընթացն արդյունավետ իրականացնելու համար խիստ կարևորվում է տարաբնույթ ուսումնասիրությունների իրականացումը, որոնք օգնում են վերհանելու ծագած խնդիրներն ու դրանց պատճառները, թիրախային խմբերը, երևույթի փոփոխությունները, միտումները և առնչվող այլ հարցեր: Դրանք օգնում են ոլորտում իրատեսական նպատակային քաղաքականության ու ռազմավարության մշակմանը և իրականացվող միջոցառումների վերանայմանը:

2023-2025թթ.-ի ազգային ծրագրում առանձնահատուկ կերպով կարևորվում է մարդկանց թրաֆիքինգի և/կամ շահագործման վերաբերյալ տվյալների հավաքագրման փոխգործունակ հարթակի ստեղծումը, որտեղ տարբեր համակարգեր կարող են հաղորդակցվել և կիսվել համապատասխան տեղեկատվությամբ: Տվյալների միասնական շտեմարանի առկայությունը, որը կներառի տարիների ընթացքում մարդկանց թրաֆիքինգի կամ շահագործման զոհերի և այդ հանցագործության կատարման համար մեղադրվող, դատապարտված կամ արդարացված անձանց վերաբերյալ հավաքագրված և այլ վիճակագրական տվյալներ, կօժանդակի հանցագործի և/կամ զոհի կերպավորմանը (պրոֆիլավորմանը), ինչն էլ իր հերթին կնպաստի մարդկանց թրաֆիքինգի և շահագործման դեմ ավելի իրատեսական ու հիմնավորված մոտեցումների մշակմանը թե՛ իրավապահ, և թե՛ սոցիալական պաշտպանության ոլորտներում:

2023-2025թթ.-ի ազգային ծրագիրը կարևորում է Հայաստանի Հանրապետությունում մարդկանց թրաֆիքինգի և շահագործման դեմ պայքարի և դրան ուղղված քաղաքականության ու գործողությունների մշտադիտարկումն ու գնահատումը, որի իրականացումը, որպես անկախ մարմնի, վերապահվում է Մարդու իրավունքների պաշտպանի գրասենյակին:

«Հայաստանի Հանրապետությունում 2023-2025 թվականների ընթաց­քում մարդկանց թրաֆիքինգի և շահագործման դեմ պայքարի կազմակերպման ազգային ծրագրի» մշակումն իրականացվել է Աշխատանքի և սոցիալական հարցերի նախարարության կողմից Հայաստանի Հանրապետությունում մարդկանց թրաֆիքինգի և շահագործման դեմ պայքարի հարցերով խորհրդի միջգերատեսչական աշխատանքային խմբի աջակցությամբ:

Ժ Ա Մ Ա Ն Ա Կ Ա Ց Ո Ւ Յ Ց

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ 2023-2025 ԹՎԱԿԱՆՆԵՐԻ ԸՆԹԱՑՔՈՒՄ ՄԱՐԴԿԱՆՑ ԹՐԱՖԻՔԻՆԳԻ ԵՎ ՇԱՀԱԳՈՐԾՄԱՆ ԴԵՄ ՊԱՅՔԱՐԻ ԿԱԶՄԱԿԵՐՊՄԱՆ ԱԶԳԱՅԻՆ ԾՐԱԳՐԻ ԻՐԱԿԱՆԱՑՄԱՆ

|  |  |  |  |  |  |  |
| --- | --- | --- | --- | --- | --- | --- |
| NN  ը/կ | Միջոցառումներ | Կատարող և համակատարողներ | Կատարման ժամկետ | Ֆինանսա-վորման հնարավոր աղբյուրներ և չափ | Ակնկալվող չափելի արդյունքներ | Գնահատման ցուցանիշներ |
| 1 | 2 | 3 | 4 | 5 | 6 | 7 |
| **Գլուխ I. Մարդկանց թրաֆիքինգի և շահագործման դեմ պայքարի օրենսդրության կատարելագործում** | | | | | |  |
|  | **Նպատակ 1. Օրենսդրական դաշտի կատարելագործում և կիրառելիության ապահովում, կառուցակարգային մեխանիզմների հզորացում** | | | | |  |
| 1.1.1 | Համադրել երեխայի հարկադիր աշխատանքի առնչությամբ կիրառվող եզրույթները («հարկադիր աշխատանք», «երեխայի աշխատանքի վատթարագույն ձև» և «մինչև 18 տարեկան անձանց համար ծանր կամ արգելված աշխատանքներ») ՝ ըստ անհրաժեշտության փոփոխություններ առաջարկելով Հայաստանի Հանրապետության աշխատանքային օրենսգրքում և Հայաստանի Հանրապետության կառավարության 2005 թվականի դեկտեմբերի 29-ի N 2308-Ն որոշման մեջ կատարելու համար | Առողջապահական և աշխատանքի տեսչական մարմին  ՀՀ աշխատանքի և սոցիալական հարցերի նախարարություն  ՀՀ արդարադատության նախարարություն  ՀՀ քննչական կոմիտե (համաձայնությամբ)  ՀՀ գլխավոր դատախազություն (համաձայնությամբ) | 2024թ. 2-րդ եռամսյակ | Ֆինանսավորում չի պահանջվում | Կբարելավվի  երեխայի հարկադիր  աշխատանքի  դեպքերի  բացահայտման,  հատուկ կատեգորիայի զոհերի  նույնացման  գործընթացը, կպաշտպանվեն երեխայի աշխատանքային իրավունքները | Վերլուծության իրականացում և քննարկում, արդյունքների հիման վրա «ՀՀ  աշխատանքային օրենսգրքում փոփոխություններ  և լրացումներ կատարելու մասին» ՀՀ օրենքի նախագծի մշակում,  Հայաստանի Հանրապետության կառավարության 2005 թվականի դեկտեմբերի 29-ի N 2308-Ն որոշման մեջ լրացումների կամ փոփոխությունների կատարման նախագծի մշակում |
| 1.1.3 | Կատարել ուսումնասիրություն և դրա արդյունքում օրենսդրության համապատասխանեցում «Սեռական շահագործումից և սեռական բռնությունից երեխաներին պաշտպանելու մասին» Եվրոպայի խորհրդի կոնվենցիայի պահանջներին համապատասխան սեռական շահագործման ու սեռական բռնության կանխարգելման և վերջիններից երեխաների պաշտպանության մեխանիզմների ներդրման նպատակով | ՀՀ արդարադատության նախարարություն  ՀՀ աշխատանքի և սոցիալական հարցերի նախարարություն  ՀՀ քննչական կոմիտե (համաձայնությամբ)  ՀՀ գլխավոր դատախազություն (համաձայնությամբ) | 2023թ. 2-րդ եռամսյակ | Ֆինանսավորում չի պահանջվում | Կբարելավվի  երեխայի սեռական շահագործման և սեռական բռնության դեպքերի  բացահայտման,  հատուկ կատեգորիայի զոհերի  նույնացման  գործընթացը, կմեծանա երեխաների սեռական անձեռնմխելիությունը | Կատարված ուսումնասիրության ներկայացում և քննարկում, դրա հիմքով «Մարդկանց թրաֆիքինգի և շահագործման ենթարկված  անձանց նույնացման և աջակցության մասին» Հայաստանի Հանրապետության օրենքում համապատասխան փոփոխությունների և լրացումների կատարում, դրան համապատասխան Հայաստանի Հանրապետության ենթաօրենսդրական կարագավորումների վերանայում |
| 1.1.4 | Իրականացնել միջոցառումներ` ուղղված «Մարդու օրգանների թրաֆիքինգի դեմ» Եվրոպայի խորհրդի կոնվենցիայի վավերացմանը | ՀՀ արդարադատության նախարարություն  ՀՀ արտաքին գործերի նախարարություն  ՀՀ առողջապահության նախարարություն | 2023թ. 3-րդ եռամսյակ | Ֆինանսավորում չի պահանջվում | Առավել համապարփակ կդառնա մարդկանց շահագործման և թրաֆիքինգի դեմ պայքարին ուղղված ՀՀ օրենսդրությունը` համապատասխանելով միջազգային իրավական դաշտի պահանջներին | Վավերացման գործընթացի մեկնարկ, կոնվենցիայի վավերացում |
| 1.1.5 | Լրամշակել ՀՀ կառավարության 2005 թվականի դեկտեմբերի 29-ի «Մինչև 18 տարեկան անձանց, հղի եվ մինչև մեկ տարեկան երեխա խնամող կանանց համար ծանր եվ վնասակար համարվող աշխատանքների ցանկը հաստատելու մասին» **№** 2308-Ն որոշումը**»** | Առողջապահական և աշխատանքի տեսչական մարմին  ՀՀ աշխատանքի և սոցիալական հարցերի նախարարություն  Հայաստանի գործատուների հանրապետական միություն  (համաձայնությամբ)  Հայաստանի արհմիությունների կոնֆեդերացիա  (համաձայնությամբ) | 2025թ. 4-րդ եռամսյակ | Ֆինանսավորում չի պահանջվում | Հստակեցված է մինչև 18 տարեկան անձանց, հղի եվ մինչև մեկ տարեկան երեխա խնամող կանանց համար ծանր եվ վնասակար համարվող աշխատանքների ցանկը` օժանդակելով դեպքերի բացահայտմանը | Լրամշակված ցանկի առկայություն |
| 1.1.6 | Փոփոխություններ կատարել Մարդ­կանց թրաֆիքինգի և շահագործման ենթարկված անձանց նույնացման և աջակցության մասին օրենքում՝ օտարե­րկրյա պետություններում թրաֆիքինգի ենթարկված ՀՀ քաղա­քա­ցիների և Հայաստանում հայտնաբերված օտարերկրյա զոհերին հայրենիք վերադառնալու անհրաժեշտ ֆինանսական միջոցների տրամադրման աղբյուրի ճշտման և ապահովման հարցը կարգավորելու համար | ՀՀ արտաքին գործերի նախարարություն | 2023թ. 2-րդ եռամսյակ | Ֆինանսավորում չի պահանջում | Համապատասխան օրենսդրությամբ ամրագրված է թրաֆիքինգի ենթարկված անձանց վերադարձի նպատակով ֆինանսական միջոցների հատկացման մեխանիզմը | Օրենքի հոդված 25-ի փոփոխության ընդունում |
| 1.1.7 | Լրամշակել ՀՀ կառավության 1200-Ն որոշմամբ սահմանված նույնացման հանձնաժողովի անդամների գործառույթները, պարտականությունները և գործառնական ընթացակարգերը՝ թրաֆիքինգի հավանական զոհերի հետ ուղղակի կապը և նրանց աջակցությունն ավելի արդյունավետ դարձնելու համար | ՀՀ աշխատանքի և սոցիալական հարցերի նախարարություն | 2024թ. 4-րդ եռամսյակ | Ֆինանսավորում չի պահանջվում | Առավել արդյունավետ կդառնա թրաֆիքինգի զոհերի և հավանական զոհերի նույնացման գործընթացը | Նույնացման հանձնաժողովի փոփոխություններով ՀՀ կառավարության որոշման ընդունում |
| 1.1.8 | Կատարել համապատասխան փոփոխություններ ՀՀ Կառավարության 2015թ. թիվ 851-Ն «Գործընկեր հասարակական կազմակերպությունների ընտրության կարգը, մարդկանց թրաֆիքինգի և շահագործման զոհերի նույնացման հանձնաժողովում հասարակական կազմակերպությունների ներկայացուցիչների ընտրության կարրգը սահմանելու մասին» որոշման մեջ | ՀՀ աշխատանքի և սոցիալական հարցերի նախարարություն | 2023թ. 4-րդ եռամսյակ | Ֆինանսավորում չի պահանջվում | Կբարելավվի գործընկեր հասարակական կազմակերպությունների ընտրության կարգը | ՀՀ Կառավարության 2015թ. թիվ 851-Ն որոշման փոփոխությունների վերաբերյալ նոր որոշման մշակում և ընդունում |
| **Գլուխ II. Մարդկանց թրաֆիքինգի և շահագործման կանխարգելում** | | | | | |  |
|  | **Նպատակ 1. Մարդկանց թրաֆիքինգի և շահագործման վտանգի վերաբերյալ բնակչության իրազեկման բարձրացում** | | | | |
| 2.1.1 | Կազմակերպել իրազեկման արշավներ երիտասարդների շրջանում` մարդկանց թրաֆիքինգի և շահագործման թեմայով | ՀՀ կրթության, գիտության, մշակույթի և սպորտի նախարարություն,  Առողջապահական և աշխատանքի տեսչական մարմին  Հայաստանի գործատուների հանրապետական միություն  (համաձայնությամբ)  Հայաստանի արհմիությունների կոնֆեդերացիա  (համաձայնությամբ) | 2023-2025թթ. պարբերաբար | ՀՀ պետական բյուջե | Կբարձրանա երիտասարդության իրազեկվածության մակարդակը, կնվազեն մարդկանց թրաֆիքինգի և շահագործման ենթարկվելու ռիսկերը, հանրության շրջանում կվերանա մարդկանց թրաֆիքինգի և շահագործման զոհերի նկատմամբ անհանդուրժողականությունը/ անտարբերությունը, կբարելավվի հարկադիր  աշխատանքի  դեպքերի բացահայտման,  զոհերի նույնացման  գործընթացը | Ռիսկային խմբերին պատկանող 200 երիտասարդների համար 5 միջոցառումների  կազմակերպում |
| 2.1.2 | Մարդկանց թրաֆիքինգի թեմայի վերաբերյալ իրազեկման արշավներ կազմակերպել բարձրագույն ուսումնական հաստատություններում, նախնական և միջին մասնագիտական հաստատություններում, դպրոցներում | ՀՀ աշխատանքի և սոցիալական հարցերի նախարարություն  ՀՀ կրթության, գիտության, մշակույթի և սպորտի նախարարություն  Հայաստանի գործատուների հանրապետական միություն  (համաձայնությամբ)  Գործընկեր հասարակական կազմակերպություններ  (համաձայնությամբ) | 2023-2025թթ. պարբերաբար | ՀՀ պետական բյուջե,  ՀՀ օրենքով չարգելված ֆինանսավորման այլ (ոչ բյուջետային) միջոցներ | Կբարձրանա հասցեատեր խմբերի իրազեկվածության մակարդակը, կնվազեն մարդկանց թրաֆիքինգի և շահագործման ենթարկվելու ռիսկերը | Երեքական արշավ յուրաքանչյուր տարի՝ ընդգրկելով 200 մասնակից ուսանողներից և աշակերտներից |
| 2.1.3 | Մարդկանց թրաֆիքինգի թեմայով իրազեկման արշավներ կազմակերպել միասնական սոցիալական ծառայությունում հաշվառված խոցելի խմբերի շրջանում` առնվազն 5 մարզում և Երևանում | ՀՀ աշխատանքի և սոցիալական հարցերի նախարարություն,  Գործընկեր հասարակական կազմակերպություններ  (համաձայնությամբ) | 2023-2025թթ. պարբերաբար | ՀՀ օրենքով չարգելված ֆինանսավորման այլ (ոչ բյուջետային) միջոցներ | Կբարձրանա հասցեատեր խմբերի իրազեկվածության մակարդակը, կնվազեն մարդկանց թրաֆիքինգի և շահագործման ենթարկվելու ռիսկերը | Առնվազն 6 իրազեկման արշավ աշխատանք փնտրող և աշխատանքային միգրացիայում գտնվող անդամ ունեցող շահառու ընտանիքների համար |
| 2.1.4 | Մարդկանց թրաֆիքինգի երևույթի վերաբերյալ իրազեկման և վերապատրաստման դասընթացներ ակցկացնել երեխաների ցերեկային խնամքի ու երեխաների շուրջօրյա խնամք և պաշտպանություն իրականացնող հաստատությունների, ինչպես նաև տարեց կամ հաշմանդամություն ունեցող անձանց շուրջօրյա խնամքի կենտրոնների աշխատակիցների շրջանում | ՀՀ աշխատանքի և սոցիալական հարցերի նախարարություն,  Գործընկեր հասարակական կազմակերպություններ  (համաձայնությամբ) | 2023-2025թթ. պարբերաբար | ՀՀ պետական բյուջե,  ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Կբարձրանա հասցեատեր խմբերի իրազեկվածության մակարդակը, կնվազեն մարդկանց թրաֆիքինգի և շահագործման ենթարկվելու ռիսկերը, առավել արդյունավետ կդառնա մարդկանց թրաֆիքինգի կամ շահագործման դեպքերի բացահայտումը | Առնվազն մեկական միջոցառում նշված յուրաքանչյուր հաստատությունում, մասնագիտական անձնակազմի 50%ի մասնակցությամբ |
| 2.1.5 | Մարդկանց թրաֆիքինգի և շահագործման վտանգի վերաբերյալ լուսաբանող և տեղեկատվական նյութեր պատրաստել և տարածել բնակչության, մասնավորապես` արտագնա աշխատանքի մեկնողների շրջանում | ՀՀ աշխատանքի և սոցիալական հարցերի նախարարություն,  Հեռուստառադիոընկերություն  (համաձայնությամբ)  Հեռուստատեսության և ռադիոյի հանձնաժողով  (համաձայնությամբ)  Գործընկեր հասարակական կազմակերպություններ  (համաձայնությամբ)  Հայաստանի գործատուների հանրապետական միություն  (համաձայնությամբ) | 2023-2025թթ. պարբերաբար | ՀՀ պետական բյուջե,  ՀՀ օրենքով չարգելված ֆինանսավորման այլ (ոչ բյուջետային) միջոցներ | Արտագնա աշխատանքի մեկնողները կտեղեկացվեն իրենց իրավունքների վերաբերյալ, մասնավորապես, մարդկանց թրաֆիքինգի և շահագործման ենթարկվելու վտանգի համատեքստում | Երևանում ու հանրապետու­թյան 8 մար­զում գործող միգրացիոն կենտրոններին, 49 միասնական սոցիալական ծառայություններին նյութերի տրամադրում,  1 հեռուստահաղորդման կամ տեսահոլովակի պատրաստում |
| 2.1.6 | Բարձրացնել հասարակության պաշտպանվածությունը համացանցում (մասնավորապես` սոցիալական ցանցերում) տարածվող, մարդկանց թրաֆիքինգի վտանգ պարունակող տեղեկատվությունից` հանրային իրազեկմանը միտված միջոցառումների անցկացման միջոցով | ՀՀ ոստիկանություն  ՀՀ ազգային անվտանգության ծառայություն  ՀՀ Առողջապահական և աշխատանքի տեսչական մարմին | 2023-2025թթ. պարբերաբար | ՀՀ պետական բյուջե,  ՀՀ օրենքով չարգելված ֆինանսավորման այլ (ոչ բյուջետային) միջոցներ | Բնակչության, հատկապես արտերկրում աշխատանք որոնող քաղաքացիների շրջանում կբարձրանա մարդկանց թրաֆիքինգի և շահագործման վտանգներին դիմակայելու միջոցների, ինչպես նաև պաշտպանության և աջակցության հնարավորության մասին իրազեկվածությունը | Առնվազն 1 մշակված տեղեկատվական հոլովակ՝ հասանելի շահագրգիռ կառույցների կայքերում և ֆեյսբուքյան էջերում |
|  | **Նպատակ 2. Պետական և տարածքային կառավարման, տեղական ինքնակառավարման մարմինների, բնակչության հետ անմիջական կապի մեջ գտնվող հիմնարկությունների, կազմակերպությունների աշխատողների` մարդկանց թրաֆիքինգի և շահագործման վերաբերյալ իրազեկման բարձրացում և վերապատրաստում** | | | | | |
| 2.2.1 | Վերանայել և լրամշակել ՀՀ արտաքին գործերի նախարարության համակարգի աշ­խատակիցների, ՀՀ պաշտպանության նախարարության համակարգի, սոցիալական ոլորտի մասնագետների, մանկավարժների համար մարդկանց թրաֆիքինգի և շահագործման թեմայով ձեռնարկ­ները՝ դրանք համապատասխա­նեցնելով գործող օրենսդրությանը և ընթացիկ իրավիճակին | ՀՀ արտաքին գործերի նախարարություն,  ՀՀ պաշտպանության նախարարություն,  ՀՀ աշխատանքի և սոցիալական հարցերի նախարարություն  ՀՀ կրթության, գիտության, մշակույթի և սպորտի նախարարություն | 2023թ. 2-րդ եռամսյակ | ՀՀ օրենքով չարգելված ֆինանսավորման այլ (ոչ բյուջետային) միջոցներ | Կապահովվի մասնագետների պարբերական վերապատրաստման իրականացումը լրամշակված ձեռնարկներով | Ոլորտային մաս­նագիտական լրամշակված վերապատրաստման ձեռնարկների առկայություն՝ ըստ արծարծված թեմաների |
| 2.2.2 | Ներառել ՀՀ արտաքին գործերի նախարարության համակարգի աշխատակիցների համար մշակված ձեռնարկի օգտագործումը ՀՀ արտաքին գործորի նախարարության Դիվանագիտական դպրոցի ուսումնական ծրագրերում և/կամ հյուպատոսների վերապատրաստման դասընթացներում, ներառել թրաֆիքինգի և շահագործման վերաբերյալ ուսուցումը ՀՀ արտաքին գործերի նախարարության Դիվանագիտական ​​ակադեմիայի մշտականծրագրերում | ՀՀ արտաքին գործերի նախարարություն | 2023թ.  2-րդ եռամսյակ | Ֆինանսավորում չի պահանջում | Կապահովվի մասնագետների հիմնարար գիտելիքների ստացումը դիվանագետների պատրաստման և վերապատրաստման ընթացքում | Ուսումնական ծրագրերում ձեռնարկի ներառում, ուսուցում և վերապատրաստում |
| 2.2.3 | Անցկացնել դասախոսություններ մարդկանց թրաֆիքինգի և շահագործման թեմայով` «Հյուպատոսական գործունեության» ծրագրով ՀՀ արտաքին գործերի նախարարության դիվանագիտական դպրոցում դիվանագետների վերապատրաստման շրջանակներում | ՀՀ արտաքին գործերի նախարարություն  Մարդու իրավունքների պաշտպանի գրասենյակ  (համաձայնությամբ) | 2023-2025թթ.  պարբերաբար | Ֆինանսավորում չի պահանջում | Կբարձրանա ապագա հյուպատոսների իրազեկվածության մակարդակը` մարդկանց թրաֆիքինգի և շահագործման ընթացիկ զարգացումների, ոլորտի քաղաքականության և զոհերի իրավունքների պաշտպանության ուղղությամբ | Հյուպատոսների կողմից առավել արդյունավետ և իրազեկված կերպով ՀՀ քաղաքացիների իրավունքների պաշտպանություն արտերկրում,  40 վերապատ­րաստված հյուպատոս |
| 2.2.4 | Իրականացնել միջոցառումներ Երևանում և հանրապետության 8 մարզում` Արագածոտնի, Տավուշի, Արարատի, Արմավիրի, Վայոց ձորի, Սյունիքի, Լոռու և Շիրակի, գործող միգրացիոն կենտրոնների աշխատակիցների կարողությունների հզորացման, ոլորտի թարմացված քաղաքականության, ընթացիկ իրավիճակի ներկայացման նպատակով | ՀՀ տարածքային կառավարման և ենթակառուցվածքների նախարարություն,  Երևանի քաղաքապետարան  (համաձայնությամբ) | 2023-2025թթ.  պարբերաբար | ՀՀ օրենքով չարգելված ֆինանսավորման այլ (ոչ բյուջետային) միջոցներ | Կբարձրանա կենտրոնների մասնագետների պատրաստվածությունը, կընդլանվեն և կբարելավ­վի տրամադրվող տեղեկատվության շրջանակը և որակը | 57 մասնագետի վերապատրաստում, նյութերի տրամադրում |
| 2.2.5 | Իրազեկել ՀՀ պաշտպանության նախարարության համակարգի և այլ առաքելություն­ներում ներգրավված մասնագետներին՝ զինված հակամարտությունների ժամանակ մարդկանց թրաֆիքինգի և շահագործման վտանգների, դրա դեմ պայքարի, գործող մեխանիզմների վերաբերյալ | ՀՀ պաշտպանության նախարարություն | 2023-2025թթ.  պարբերաբար | Ֆինանսավորում չի պահանջում | Կբարձրանա ՀՀ պաշտպանության նախարարության ենթակայության ստորաբաժանումների անձնակազմի, այդ թվում՝ խաղաղապահ զորքերում ծառայողների իրազեկվածությունը՝ մարդկանց թրաֆիքինգի և շահագործման դրսևորումների, ձևերի մասին | Միջոցառումներ  առնվազն 150 մասնակցի համար |
| 2.2.6 | Իրականացնել վերապատրաստման դասընթացներ ՀՀ պաշտպանության նախարարության խաղաղապահ առաքելություններին մասնակցող ստորաբաժանումների անձնակազմի և ռազմական ոստիկանների համար` մարդկանց թրաֆիքինգի և շահագործման դրսևորումների, ձևերի, զոհերի նույնացման և աջակցության մեխանիզմների վերաբերյալ | ՀՀ պաշտպանության նախարարություն,  ՀՀ աշխատանքի և սոցիալական հարցերի նախարարություն  Գործընկեր հասարակական կազմակերպություններ  (համաձայնությամբ) | 2023-2025թթ.  պարբերաբար | Ֆինանսավորում չի պահանջում | Կբարձրանա ՀՀ պաշտպանության նախարարության խաղաղապահ զորքերի և ռազմական ոստիկանների իրազեկվածությունը՝ մարդկանց թրաֆիքինգի և շահագործման դրսևորումների, ձևերի, զոհերի նույնացման ու աջակցության մասին`ապահովելով հնարավոր դեպքերի կանխարգելումը | Միջոցառումներ  տարեկան առնվազն 50 մասնակցի համար |
| 2.2.7 | Անցկացնել դասախոսություններ և իրազեկման միջոցառումներ ռազմաուսումնական հաստատությունների կուրսանտների շրջանում, «Մարդու իրավունքները» առարկայի շրջանակներում, մարդկանց թրաֆիքինգի և շահագործման վերաբերյալ | ՀՀ պաշտպանության նախարարություն  Գործընկեր հասարակական կազմակերպություններ  (համաձայնությամբ) | 2023-2025թթ.  պարբերաբար | ՀՀ պետական բյուջե,  և/կամ/  ՀՀ օրենքով չարգելված ֆինանսավորման այլ (ոչ բյուջետային) միջոցներ | Կբարձրանա ռազմաուսումնական հաստատությունների կուրսանտների իրազեկվածությունը՝ մարդկանց թրաֆիքինգի և շահագործման դրսևորումների, ձևերի, զոհերի նույնացման ու աջակցության մասին`ապահովելով հնարավոր դեպքերի կանխարգելումը | Նշված առարկայի ուսումնական ծրագրում մարդկանց թրաֆիքինգի և շահագործման թեմայի ներառում՝ առնվազն 2 ակադեմիական ժամ |
| 2.2.8 | Իրականացնել իրազեկման միջոցառումներ զորակոչիկների շրջանում` մարդկանց թրաֆիքինգի և շահագործման վտանգների, դրա դեմ պայքարի, գործող մեխանիզմների վերաբերյալ | ՀՀ պաշտպանության նախարարություն,  Գործընկեր հասարակական կազմակերպություններ  (համաձայնությամբ) | 2023-2025թթ.  պարբերաբար | ՀՀ պետական բյուջե | Կապահովվի զորակոչիկների իրազեկվածությունը՝ մարդկանց թրաֆիքինգի և շահագործման դրսևորումների ու ձևերի մասին` ապահովելով հնարավոր դեպքերի կանխարգելումը | Զորակոչիկների համար նախատեսված ուսումնական ծրագրում մարդկանց թրաֆիքինգի և շահագործման թեմայի ներառում՝ առնվազն 2 ակադեմիական ժամ |
| 2.2.9 | Կազմակերպել դասընթացներ և քննարկումներ ոչ պետական կազմակերպությունների  (մասնավորապես` զբոսաշրջա­յին ծառայություններ մատուցող կազմակերպությունների, հյուրանո­ցային տնտեսության օբյեկտների, զբոսաշրջային տրանսպորտային կազմակերպությունների)  աշխատողների համար` մարդկանց, հատկապես` երեխաների թրաֆիքինգի և շահագործման, հարկադիր աշխատանքի վտանգների մասին | ՀՀ էկոնոմիկայի նախարարությանԶբոսաշրջության կոմիտե  Հայաստանի գործատուների հանրապետական միություն  (համաձայնությամբ) | 2023-2025թթ.  պարբերաբար | ՀՀ օրենքով չարգելված ֆինանսավորման այլ (ոչ բյուջետային) միջոցներ | Կբարձրանա բնակչության հետ անմիջական կապի մեջ գտնվող մարմինների և կազմակերպությունների աշխա­տողների իրազեկվածությունը մարդկանց թրաֆիքինգի և շահագործման վերաբերյալ, կապահովվի կանխարգելումը | 8 հանդիպման կազմակերում  Յուրաքանչյուր տարի ոլորտին առնչվող աշախատակիցների առնվազն 10%-ի վերա­պատրաստում |
| 2.2.10 | Կազմակերպել քննարկումներ նպատակակետ երկրների սփյուռքյան կառույցների հետ` մարդկանց թրաֆիքինգի և շահագործման երևույթների մասին իրազեկելու և կանխարգելու, ինչպես նաև արտասահմանյան երկրներում գտնվող, մարդկանց թրաֆիքինգի կամ շահագործման ենթարկված ՀՀ քաղաքացիներին բացահայտելու, հնարավորության դեպքում նրանց աջակցելու գործում սփյուռքի համայնքների ներուժն օգտագործելու նպատակով | ՀՀ սփյուռքի գործերի գլխավոր հանձնակատարի գրասենյակ  ՀՀ արտաքին գործերի նախարարություն  Մայր աթոռ Սուրբ Էջմիածին (համաձայնությամբ) | 2023թ.  2-րդ եռամսյակ | ՀՀ պետական բյուջե,  ՀՀ օրենքով չարգելված ֆինանսավորման այլ (ոչ բյուջետային) միջոցներ | Առավել արդյունավետ կդառնա արտերկրում ՀՀ քաղաքացիների` մարդկանց թրաֆիկինգի կամ շահագործման դեմ պայքարը, ինպես նաև կմեծանա հավանական զոհերին բացահայտելու և աջակցություն տալու հնարավորությունը | Նպատակակետ երկրներում առնվազն 1 միջոցառում՝ ներկայացնող հավանական զոհերին բացահայտելու և աջակցության ուղղորդելու ընթացակարգը |
| 2.2.11 | Մարդկանց թրաֆիքինգի, աշխա­տանքային շահագործման՝ ներառյալ երեխաների թրաֆիքինգի և շահա­գործման, հարկադիր աշխատանքի առանձնահատ­կությունների, ինչպես նաև օրենսդրության մեջ կատարված փոփոխությունների վերա­բերյալ կազմակերպել դասընթացներ, դրանք շարունակական դարձնելու միտումով, ոլորտին առնչվող ներքո­հիշյալ մարմինների և կազմակերպություն­ների աշխատակիցների համար`  1) ՀՀ ազգային անվտանգության ծառայության (այսուհետ՝ ՀՀ ԱԱԾ).  2) ՀՀ ոստիկանության.  3) ՀՀ քննչական կոմիտեի.  4) ՀՀ Հակակոռուպցիոն կոմիտեի,  5) ՀՀ գլխավոր դատախազության,  6) դատարանների,  7) ՀՀ պաշտպանության նախարարության,  8) Միասնական սոցիալական ծառայության տարածքային կենտրոնների.  9) խնամակալության և հոգաբարձության հանձնաժողովների,  10) առողջապահական և աշխատանքի տեսչական մարմնի,  11) տեղական ինքնակառավարման մարմինների,  12) քրեակատարողական ծառայության,  13) 911 ծառայության,  14) 914 ՀՀ ԱՍՀՆ թեժ գծի,  15) ՀՀ ՏԿԵՆ միգրացիոն ծառայության | ՀՀ ազգային անվտանգության ծառայություն | 2023-2025թթ. պարբերաբար | ՀՀ պետական բյուջե,  ՀՀ օրենքով չարգելված ֆինանսավորման այլ (ոչ բյուջետային) միջոցներ | Կբարձրանան ոլորտին առնչվող մարմինների և կազմակերպություն­ների աշխատակիցների կարողություններն ու իմացականությունն`առավել արդյունավետ դարձնելով մարդկանց թրաֆիքինգի դեմ պայքարը | Նշված ոլորտների անձնակազմերի վերապատրաստման ուսումնական ծրագրերում նշված թեմաների ներառում՝ առնվազն 2 ակադեմիական ժամ |
| ՀՀ ոստիկանություն |
| ՀՀ քննչական կոմիտե  (համաձայնությամբ) |
| Դատական դեպարտամենտ (համաձայնությամբ) |
| ՀՀ պաշտպանության նախարարություն |
| ՀՀ արդարադատության նախարարություն |
| ՀՀ տարածքային կառավարման և ենթակառուցվածքների նախարարություն |
| ՀՀ աշխատանքի և սոցիալական հարցերի նախարարություն |
| Առողջապահական և աշխատանքի տեսչական մարմին |
| Արդարադատության ակադեմիա (համաձայնությամբ)  Երևանի քաղաքապետարան  (համաձայնությամբ) |
| 2.2.12 | Զանգվածային լրատվամիջոցների ներկայացուցիչների համար վերապատրաստում իրականացնել մարդկանց թրաֆիքինգի և աշխատանքային շահագործման՝ ներառյալ երեխաների թրաֆիքինգի և շահա­գործման, հարկադիր աշխատանքի առանձնահատ­կությունների, ինչպես նաև օրենսդրության մեջ կատարված փոփոխությունների վերա­բերյալ | Մարդու իրավունքների պաշտպանի գրասենյակ  (համաձայնությամբ)  Գործընկեր հասարակական կազմակերպություններ  (համաձայնությամբ) | 2023-2025թթ.  պարբերաբար | ՀՀ պետական բյուջե,  ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Խնդրո առարկա երևույթների առավել մասնագիտական լուսաբանումներ` ապահովելով զոհերի իրավունքները | Անցկացված դասընթացների քանակ,  վերապատրաստված ԶԼՄ ներկայացուցիչների թիվ |
|  | **Նպատակ 3. Զանգվածային լրատվամիջոցների դերի բարձրացում` մարդկանց թրաֆիքինգի և շահագործման երևույթի կանխարգելման գործում** | | | | |  |
| 2.3.1 | Մարդկանց թրաֆիքինգի և շահագործման վտանգների, դրանց նոր ձևերի վերաբերյալ տեղեկատվությունը հասանելի դարձնելու համար կազմակերպել քննարկումներ ԶԼՄ-ներում, այդ թվում՝ սոցիա­լական գովազդի հնարավորությունների օգտագործ­մամբ | ՀՀ ոստիկանություն  ՀՀ աշխատանքի և սոցիալական հարցերի նախարարություն  Առողջապահական և աշխատանքի տեսչական մարմին  ՀՀ կրթության, գիտության, մշակույթի և սպորտի նախարարություն  ՀՀ առողջապահության նախարարություն  ՀՀ տարածքային կառավարման և ենթակառուցվածքների նախարարության Միգրացիոն ծառայություն  Մարդու իրավունքների պաշտպանի գրասենյակ  (համաձայնությամբ)  ՀՀ գլխավոր դատախազություն  (համաձայնությամբ)  Հեռուստառադիոընկերություն  (համաձայնությամբ)  Հեռուստատեսության և ռադիոյի հանձնաժողով  (համաձայնությամբ) | 2023-2025թթ. պարբերաբար | ՀՀ պետական բյուջե,  ՀՀ օրենքով չարգելված ֆինանսավորման այլ (ոչ բյուջետային) միջոցներ | Բնակչության տեղեկացվածության բարձրացում հավանական զոհերի, զոհերի և հատուկ կատեգորիայի զոհերի աջակցության և պաշտպանության հնարավորությունների մասին: | 3 մեդիանյութի պատրաստում, ցուցադրում հանրային հեռուստատեսությամբ, կազմակերպված քննարկումներ առնվազն տարին մեկ անգամ |
| 2.3.2 | Ապահովել Հայաստանի Հանրապետու­թյունում մարդկանց թրաֆիքինգի և շահա­գործման դեմ պայքարն արտացոլող [www.antitrafficking.am](http://www.antitrafficking.am) կայքի գործունեությունը | ՀՀ կրթության, գիտության, մշակույթի և սպորտի նախարարություն  ՀՀ աշխատանքի և սոցիալական հարցերի նախարարություն | 2023-2025թթ. պարբերաբար | ՀՀ պետական բյուջե,  ՀՀ օրենքով չարգելված ֆինանսավորման այլ (ոչ բյուջետային) միջոցներ | Ծրագրի իրականացման համար նախատեսված թարմացումները հնարավորություն կտան օգտատերներին միշտ տեղեկացված և իրազեկ լինելու աշխարհում և Հայաստանում մարդկանց թրաֆիքինգի մարտահրավերներին և դրանց դիմակայմանը, կապահովվի www.antitrafficking.am  կայքի միջոցով որակյալ և մասնագիտական տեղակատվության տարածումը | Կայքում և ֆեյսբուքում ակտիվ գործունեության ապահովում, կայքի հաճախելիության բարձրացում ներկայի նկատմամբ` տարեկան 20% -ով, տարեկան առնվազն 70 նոր նյութի տեղադրում |
| 2.3.3 | Տրամադրել ՀՀ արտաքին գործերի նախարարության համակարգի աշ­խատակիցների, ՀՀ պաշտպանության նախարարության համակարգի, սոցիալական ոլորտի մասնագետների համար մարդկանց թրաֆիքինգի և շահագործման թեմայով լրամշակված ձեռնարկ­ները[www.antitrafficking.am](http://www.antitrafficking.am) կայքում զետեղելու նպատակում | ՀՀ արտաքին գործերի նախարարություն  ՀՀ պաշտպանության նախարարություն  ՀՀ աշխատանքի և սոցիալական հարցերի նախարարություն | 2023-2025թթ. պարբերաբար | Ֆինանսավորում չի պահանջվում | Կմեծացնի ձեռնարկների կիրառումը ընթացիկ աշխատանքներում` առցանց հասանելիության միջոցով | Ձեռնարկների առկայությունը [www.antitrafficking.am](http://www.antitrafficking.am) կայքում |
| 2.3.4 | Ապահովել ամենամյա լրագրողական մրցանակաբաշխության անցկացումը | ՀՀ կրթության, գիտության, մշակույթի և սպորտի նախարարություն,  ՀՀ աշխատանքի և սոցիալական հարցերի նախարարություն | 2023-2025թթ.  3-րդ եռամսյակ`  յուրաքանչյուր տարի մեկ | ՀՀ պետական բյուջե | Կխրախուսվի մարդկանց թրաֆիքինգի և շահագործման խնդիրներին նվիրված լրագրողների նյութերում քաղաքական բարեկրթության, իրավական և լրագրողական էթիկայի սկզբունքների պահպանումը, կանցկացվի մրցանակաբաշխության արարողություն | Մրցանակաբաշխության անցկացում, մրցանակակիրների առկայություն ըստ անվանակարգերի |
| **Գլուխ III. Երեխաների թրաֆիքինգի և շահագործման կանխարգելում** | | | | | |  |
| 3.1.1 | Ուսուցում իրականացնել մարդու իրավունքներին (այդ թվում՝ թրաֆիքինգին և շահագործման հարցերին, հարկադիր աշխատանքին, կիբերթրաֆիքինգի բոլոր ձևերին) վերաբերող թեմաներով`հանրակրթական դպրոցներում,  նախնական (արհեստագործական) և միջին մասնագիտական կրթական ծրագրեր իրականացնող ուսումնական հաստատություններում սովորողների և դասավանդողների համար | ՀՀ կրթության, գիտության, մշակույթի և սպորտի նախարարություն  Հայաստանի գործատուների հանրապետական միություն  (համաձայնությամբ) | 2023-2025թթ. պարբերաբար | ՀՀ պետական բյուջե,  ՀՀ օրենքով չարգելված ֆինանսավորման այլ (ոչ բյուջետային) միջոցներ | Թեմայի ներառում ուսումնական ծրագրերում, սովորողների և դասավանդողների կողմից մարդկանց թրաֆիքինգի ենթարկվելու ռիսկերի վերաբերյալ անհրաժեշտ գիտելիքների ձեռքբերում | 1500 դպրոցում ուսուցանում, ինչպես նաև 95 նախնական (արհեստագործա  կան) և միջին մասնագիտական ուսումնական հաս­տատություններում և քոլեջներում դասընթացների կազմակերպում: |
| 3.1.2 | Շարունակական քայլեր ձեռնարկել պարտադիր կրթությունից դուրս մնացած, մշտական բնակության վայր չունեցող խոցելի խմբերի երեխաների հայտնաբերման ուղղությամբ | ՀՀ տարածքային կառավարման և ենթակառուցվածքների նախարարություն  ՀՀ աշխատանքի և սոցիալական հարցերի նախարարություն  ՀՀ կրթության, գիտության, մշակույթի և սպորտի նախարարություն  ՀՀ ոստիկանություն | 2023-2025թթ.  պարբերաբար | ՀՀ օրենքով չարգելված ֆինանսավորման այլ (ոչ բյուջետային) միջոցներ | Առնվազն տարրական կրթության ապահովում հայտնաբերված երեխաների համար | Հայտնաբերված երեխաների առնվազն 80% ընդգրկում հանրակրթության մեջ |
| 3.1.3 | Կազմակերպել սեմինարներ և քննարկումներ աշխ­ա­տող երեխաների համար ՀՀ օրենսդրությամբ սահմանված երաշխիքների ապահովման և աշխատող երեխաներին աշխատանքի վատթարագույն ձևերում ներգրավման կանխարգելման վերաբերյալ | ՀՀ առողջապահական և աշխատանքի տեսչական մարմին  ՀՀ կրթության, գիտության, մշակույթի և սպորտի նախարարություն  ՀՀ աշխատանքի և սոցիալական հարցերի նախարարություն  Հայաստանի գործատուների հանրապետական միություն  (համաձայնությամբ) | 2023-2025թթ.  պարբերաբար | ՀՀ օրենքով չարգելված ֆինանսավորման այլ (ոչ բյուջետային) միջոցներ | Կկանխարգելվի երեխաների ներգրավումն աշխատանքի վատթարագույն ձևերում | Հանրապետության տարածքում աշխատող երեխաների իրավունքների պաշտպանության մասին իրազեկման 11 արշավների կազմակերպում |
| 3.1.4 | Ներկայացնել առաջարկություններ` ուղղված վարույթի իրականացման ընթացքում վկա կամ մարդկանց թրաֆիքինգի զոհ հանդիսացող երեխաներին հարցաքննելու առանձնահատկությունների ուսումնասիրության հիմքով գործող ընթացակարգերի բարելավմանը, և ապահովել դրանց ներդնումն ու կիրարկումը | ՀՀ արդարադատության նախարարություն  ՀՀ քննչական կոմիտե  (համաձայնությամբ)  ՀՀ գլխավոր դատախազություն  (համաձայնությամբ) | 2025թ. 3-րդ եռամսյակ | Ֆինանսավորում չի պահանջվում | Կբարելավվի երեխայի հետ հարցազրույցի վարման գործընթացը, հաշվի կառնվեն տարիքային առանձնահատկությունները: | Հարցաքննության երեխայակենտրոն և երեխայի իրավունքների պաշտպանությունը լիակատար ապահովող ընթացակարգի կիրառում |
| 3.1.5 | «Տուժող և վկա երեխաների հոգեվիճակի և նրա հետ հարցազրույցի վարման առանձնահատկությունները» ձեռնարկը ներառել ՀՀ ոստիկանության կրթահամալիրի վերապատրաստման ծրագրերում | ՀՀ ոստիկանություն | 2023թ.  1-ին եռամսյակ | Ֆինանսավորում չի պահանջվում | Կբարելավվեն վերապատրաստում անցնող ոստիկանության ծառայողների հմտությունները | Ձեռնարկի ներառում ՀՀ ոստիկանության կրթահամալիրի վերապատրաստման ծրագրերում |
| 3.1.6 | Ապահովել երեխաների խնամքի հաստատությունների, հոգեբանների, սոցիալական աշխատողների արդյունավետ համագործակցությունը (հնարավորինս վաղ փուլերում) իրավապահ մարմինների հետ՝ երեխաների թրաֆիքինգի դեպքերի շրջանակներում, և ուսումնասիրել այն կառուցակարգային հենքի վրա դնելու անհրաժեշտությունն ու հնարավորությունը | ՀՀ քննչական կոմիտե  ՀՀ աշխատանքի և սոցիալական հարցերի նախարարություն  ՀՀ ոստիկանություն  (համաձայնությամբ) | 2023-2025թթ. պարբերաբար | Ֆինանսավորում չի պահանջվում | Հնարավորություն կտա վաղ փուլերում կանխարգելեու երեխայի շահագործման և/կամ երեխայի թրաֆիքինգի դեպքերը | Համագործակցության դեպքերի քանակ, համագործակցության արդյունավետության գնահատում |
| 3.1.7 | Կազմակերպել ուսուցում ՀՀ տարածքային կառավարման և ենթակառուցվածքների նախարարության միգրացիոն ծառայության, ՀՀ ազգային անվտանգության ծառայության սահմանապահ զորքերի և ՀՀ ոստիկանության անձնագրային և վիզաների վարչության համապատասխան աշխատակիցների համար առանց ուղեկցողի և ընտանիքից անջատված անչափահաս ապաստան հայցողների՝ մարդկանց թրաֆիքինգի և շահագործման ենթարկվելու ռիսկերի ու դրանց կանխարգելման հնարավոր ձևերի վերաբերյալ | ՀՀ տարածքային կառավարման և ենթակառուցվածքների նախարարության միգրացիոն ծառայություն  ՀՀ ազգային անվտանգության ծառայության սահմանապահ զորքեր  ՀՀ ոստիկանություն անձնագրային և վիզաների վարչություն | 2023թ.  2-րդ եռամսյակ | ՀՀ օրենքով չարգելված ֆինանսավորման այլ (ոչ բյուջետային) միջոցներ | Միգրացիոն ծառայության, Սահմանապահ զորքերի, Անձնագրային և վիզաների վարչության համապատասխան աշխատակիցները բավարար գիտելիքներ ձեռք կբերեն թեմայի վերաբերյալ | Նշված ոլորտների աշխատակիցների վերապատրաստման ծրագրերում թեմայի ներառում՝ առնվազն 2 ակադեմիական ժամ |
| **Գլուխ IV. Մարդկանց թրաֆիքինգի և շահագործման ենթարկված անձանց հայտնաբերում, պաշտպանություն և աջակցություն** | | | | | |  |
| 4.1.1 | Ապահովել Մարդկանց թրաֆիքինգի և շահագործման, սեռական բռնության ենթարկված անձանց սոցիալ-հոգեբանական վերականգնում ծրագրով նախատեսված միջոցառումների կատարումը | ՀՀ աշխատանքի և սոցիալական հարցերի նախարարություն  ՀՀ առողջապահության նախարարություն  ՀՀ կրթության, գիտության, մշակույթի և սպորտի նախարարություն | 2023-2025թթ. պարբերաբար | ՀՀ պետական բյուջե,  ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Օրենքով սահմանված թիրախ խմբերին հասանելի ծառայությունների կազմակերպում | Նախատեսված ծրագրով ծառայություններ ստացած անձանց առնվազն 80%ը վերականգնվել են և ինտեգրվել են, ունեն զբաղվածություն |
| 4.1.2 | Ապահովել ապաստան հայցողների շրջանում մարդկանց թրաֆիքինգի և շահագործման ենթարկված հավանական զոհերի հայտնաբերման քննազննման (սքրինինգ) համակարգի ներդնումն ու արդյունավետ կիրառումը | ՀՀ տարածքային կառավարման և ենթակառուցվածքների նախարարության միգրացիոն ծառայություն | 2023թթ.  2-րդ կիսամյակ | ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Ապաստան հայցողների հետ աշխատող միգրացիոն ծառայության աշխատակիցները հստակ կողմնորոշիչներ կունենան ապաստան հայցողների շրջանում մարդկանց թրաֆիքինգի և շահագործման հավանական զոհերին հայտնաբերելու համար | Մշակված քննազննման համակարգի ներդնում և կիրառում |
| 4.1.3 | Անցկացնել ուսումնասիրություն` ուղղված մարդկանց թրաֆիքինգի և շահագործման ռիսկային դեպքերի բացահայտմանը` օտարերկրացի աշխատողների ներգրավման միասնական էլեկտրոնային հարթակի (workpermit.am) միջոցով | ՀՀ տարածքային կառավարման և ենթակառուցվածքների նախարարության միգրացիոն ծառայություն | 2023թ.  4-րդ եռամսյակ | ՀՀ օրենքով չարգելված ֆինանսավորման այլ (ոչ բյուջետային) միջոցներ | Ուրվագծված կլինեն հարթակի միջոցով մարդկանց թրաֆիքինգի և շահագործման ռիսկային դեպքերի բացահայտման մեխանիզմները | Հարթակի միջոցով բացահայտված մարդկանց թրաֆիքինգի և շահագործման ռիսկային դեպքերի թիվը |
| 4.1.4 | Ընդլայնել մարդկանց թրաֆիքինգի և շահագործման ենթարկված անձանց սոցիալ-վերականգնողական ծառայությունները | ՀՀ աշխատանքի և սոցիալական հարցերի նախարարություն  Հայաստանի արդյունաբերողների և գործարաների միություն (համաձայնությամբ)  Մայր աթոռ Սուրբ Էջմիածին (համաձայնությամբ) | 2024-2025թթ պարբերաբար | ՀՀ օրենքով չարգելված ֆինանսավորման այլ (ոչ բյուջետային) միջոցներ | Առավել արդյունավետ ու հասցեական կդառնա մարդկանց թրաֆիքինգի և շահագործման ենթարկված անձանց սոցիալ-վերականգնողական աջակցությունը | Սոցիալ-վերականգնողական ծառայությունների միջազգային փորձի ուսումնասիրության վրա առնվազն 1 նոր ծառայության ներդրում |
| 4.1.5 | Բարելավել զոհերի, այդ թվում՝ հավանական զոհերի հասանելիությունն աջակցության ծրագրերին նախաքննության և դատավարության ընթացքում՝ տարբեր գերատեսչությունների, հասարակական կազմակերպությունների վերապատրաստված մասնագետների միջոցով: | ՀՀ աշխատանքի և սոցիալական հարցերի նախարարություն  ՀՀ ոստիկանություն  ՀՀ գլխավոր դատախազություն  ՀՀ դատական դեպարտամենտ (համաձայնությամբ)  ՀՀ քննչական կոմիտե  Մարդու իրավունքների պաշտպանի գրասենյակ  (համաձայնությամբ)  Գործընկեր հասարակական կազմակերպություններ  (համաձայնությամբ) | 2023-2025թթ.  պարբերաբար | ՀՀ պետական բյուջե,  ՀՀ օրենքով չարգելված ֆինանսավորման այլ (ոչ բյուջետային) միջոցներ | Առավել արդյունավետ և նպատակային կդառնա զոհերի և հավանական զոհերի աջակցությունը` նպաստելով թե' հանցագործության բացահայտմանը, թե' զոհի վերականգնմանն ու վերաինտեգրմանը | Հետաքննության և դատավարության ընթացքում աջակցության ծրագրերին մասնակցած հավանական զոհերի թիվը |
| 4.1.6 | Զոհերի և հավանական զոհերի իրազեկման արդյունավետության բարձրացման նպատակով` մշակել զոհերի իրավունքների և դրանց պաշտպանության մասին թերթոններ և դրանք զետեղել [www.antitrafficking.am](http://www.antitrafficking.am) կայքում | ՀՀ աշխատանքի և սոցիալական հարցերի նախարարություն  ՀՀ ոստիկանություն  Գործընկեր հասարակական կազմակերպություններ  (համաձայնությամբ)  Հայաստանի գործատուների հանրապետական միություն  (համաձայնությամբ) | 2024թ. 1-ին եռամսյակ | ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Առավել կդյուրանա խոցելի խմբերի իրազեկման գործընթացը` հնարավորություն տալով ամփոփ և հանրամատչելի կերպով տեղեկացնել զոհերի իրավունքների և աջակցության հնարավորությունների մասին | Մշակված և կայքում զետեղված, տարեկան կտրվածքով թարմացված թերթոններ |
| **Գլուխ V. Միջազգային համագործակցություն** | | | | | |  |
| 5.1.1 | Ապահովել մարդկանց թրաֆիքինգի և շահագործման դեմ պայքարի ոլորտում մասնագիտացած միջազգային, տարածաշրջանային, հասարակական կազմակերպությունների, Հայաստանի Հանրապետությունում հավատարմագրված դիվանագիտական ներկայացուցչությունների հետ համագործակցության շարունակականությունը | ՀՀ արտաքին գործերի նախարարություն  ՀՀ աշխատանքի և սոցիալական հարցերի նախարարություն  ՀՀ ոստիկանություն  ՀՀ առողջապահության նախարարություն  ՀՀ պաշտպանության նախարարություն  ՀՀ արդարադատության նախարարություն  ՀՀ կրթության գիտության, մշակույթի և սպորտի նախարարություն  ՀՀ տարածքային կառավարման և ենթակառուցվածքների նախարարության միգրացիոն ծառայություն  ՀՀ առողջապահական և աշխատանքի տեսչական մարմին  ՀՀ քննչական կոմիտե  (համաձայնությամբ)  ՀՀ գլխավոր դատախազություն (համաձայնությամբ)  ՀՀ վարչապետի աշխատակազմի անվտանգության խորհուրդ (հա­մաձայնությամբ)  ՀՀ վարչապետի աշխատակազմի սփյուռքի գործերի գլխավոր հանձնակատարի գրասենյակ  ՀՀ վիճակագրական կոմիտե (համաձայնությամբ)  Մարդու իրավունքների պաշտպանի գրասենյակ (համաձայ­նու­թյամբ) | 2023-2025թթ.  պարբերաբար | ֆինանսավորում չի պահանջվում | Առավել արդյունավետ կդառնա համագործակցությունը մասնագիտացված միջազգային կառույցների հետ | Համատեղ միջոցառումների կազմակերպում, մասնակցություն, զեկույցների և այլ տեղեկատվության փոխանակում տարեկան առնվազն 1 անգամ |
| 5.1.2 | Մարդկանց թրաֆիքինգի և շահագործման դեմ պայքարի շրջանակում` ընդլայնել համագործակցությունն օտարերկրյա պետությունների իրավապահ մարմինների հետ | ՀՀ ոստիկանություն  ՀՀ ազգային անվտանգության ծառայություն  ՀՀ քննչական կոմիտե  (ըստ անհրաժեշտության, համաձայնությամբ)  ՀՀ գլխավոր դատախազություն (համաձայնությամբ) | 2023-2025թթ.  պարբերաբար | ֆինանսավորում չի պահանջվում | Մարդկանց թրաֆիքինգին առնչվող տեղեկությունների փոխանակման արդյունավետության բարձրացում | Փոխանակված տեղեկությունների քանակ,  հայտնաբերված կամ աջակցություն ստացած զոհերի քանակ (ըստ առկայության) |
| 5.1.3 | Մարդկանց թրաֆիքինգի և շահագործման դեմ պայքարի շրջանակում, միջազգային համագործակցության բարելավման նպատակով` նախաձեռնել վերապատրաստումներ և փորձի փոխանակում թրաֆիքինգի երևույթին առնչվող գերատեսչությունների աշխատակիցների հետ | ՀՀ աշխատանքի և սոցիալական հարցերի նախարարություն  ՀՀ ոստիկանություն  ՀՀ առողջապահության նախարարություն  ՀՀ քննչական կոմիտե  (համաձայնությամբ)  ՀՀ գլխավոր դատախազություն (համաձայնությամբ) | 2023-2025թթ.  պարբերաբար | ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Առավել արդյունավետ կդառնա մարդկանց թրաֆիքինգի և շահագործման դեմ պայքարի գործընթացների իրականացումը | Միջազգային փորձի փոխանակման այցելությունների կազմակերպում |
| 5.1.4 | Մարդկանց շահագործման և թրաֆիքինգի զոհ չճանաչված օտարերկրյա քաղաքացիների դեպքերի համար օժանդակված կամավոր վերադարձի և վերաինտեգրման մեխանիզմների ստեղծում և համապատասխան ծրագրի ընդունում | ՀՀ տարածքային կառավարման և ենթակառուցվածքների նախարարության միգրացիոն ծառայություն,  ՀՀ ոստիկանություն  ՀՀ ազգային անվտանգության ծառայություն | 2024թ.  1-ին եռամսյակ | ՀՀ օրենքով չարգելված ֆինանսավորման այլ (ոչ բյուջետային) միջոցներ | Առկա է ՀՀ –ում անօրինական գտնվող օտարերկրյա քաղաքացիների կամավոր վերադարձի մեխանիզմը | Կամավոր վերադարձի և վերաինետգրման ծրագրի մշակում և գործարկում |
| 5.1.5 | Մարդկանց թրաֆիքինգի և շահագործման հավանական զոհ և միաժամանակ ապաստան հայցող անձանց վերաբերյալ ծագման երկրներից տեղեկություններ ստանալու մեխանիզմների մշակում՝ հաշվի առնելով միջազգային լավագույն փորձը | ՀՀ տարածքային կառավարման և ենթակառուցվածքների նախարարության միգրացիոն ծառայություն | 2024թ.  3-րդ եռամսյակ | ՀՀ օրենքով չարգելված ֆինանսավորման այլ (ոչ բյուջետային) միջոցներ | Հնարավորություն կստեղծվի տեղեկություններ ստանալ ապաստան հայցող անձանց՝ իրենց երկրում թրաֆիքինգի կամ շահագործման ենթարկված լինելու մասին, եթե վերջիններս նման հայտարարություն են ներկայացրել ապաստանի հայցի ընթացքում | Գործուն համագործակցության հաստատում միջազգային և հասարակական այն կազմակերպությունների հետ, որոնք կարող են տեղեկություններ տրամադրել մարդկանց թրաֆիքինգի և շահագործաման՝ իրենց երկրում տեղի ունեցած հավանական դեպքերի վերաբերյալ |
| **Գլուխ VI. Ուսումնասիրությունների կատարում** | | | | | |  |
| 6.1.1 | Ձևավորել մարդկանց թրաֆիքինգի և շահագործման ենթարկված, ինչպես նաև մարդկանց թրաֆիքինգի և շահագործման հանցագործություն կատա­րած անձանց ժողովրդագրական պատկերը` ըստ տվյալների շտեմարանում (7.1.5 միջոցառումով ստեղծված) նրանց մասին հավաքա­գրված տվյալների` սեռատարիքային կազմ, կարգավիճակ, սոցիալական վիճակ, շահագործման ձև, վայր (ծագման/նպա­տա­կակետ երկիր), այլ տեղեկություններ | ՀՀ աշխատանքի և սոցիալական հարցերի նախարարություն  ՀՀ ոստիկանություն  ՀՀ գլխավոր դատախազություն  (համաձայնությամբ)  ՀՀ վիճակագրական կոմիտե  (համաձայնությամբ) | 2023-2025թթ.  տարին մեկ անգամ | Ֆինանսավորում չի պահանջվում | Կհստակեցվեն մարդկանց թրաֆիքինգի և շահա­գործման ենթարկված անձանց թիվը, բնութագրերը, թրաֆի­քինգի ենթարկվելու պատճառները | Առկա է մարդկանց թրաֆիքինգի և շահագործման ենթարկված անձանց սոցիալ-ժողովրդագրական բնութագրերը |
| 6.1.2 | Իրականացնել երեխայի աշխատանքի ձևերի մասին վիճակագրական տվյալների հավաքագրում, վերլուծություն և գնահատում | ՀՀ վիճակագրական կոմիտե  (համաձայնությամբ)  ՀՀ առողջապահության և աշխատանքի տեսչական մարմին | 2023-2025թթ.  պարբերաբար | ՀՀ օրենքով չարգելված ֆինանսավորման այլ (ոչ բյուջետային) միջոցներ | Կապահովվի աշխատող երեխաների տարիքի, երեխայի աշխատանքի վատթարագույն ձևերի մասին տվյալների կանոնավոր հավաքագրումը և վերլուծությունը, միտումների վերհանումը | <<Հայաստանի աշխատաշուկան>> տարեկան հրապարակման մեջ երեխայի աշխատանքի մասին առանձին բաժնի մշակում և ներդրում |
| 6.1.3 | Իրականացնել մարդկանց թրաֆիքինգի և շահագործման ենթարկված, ինչպես նաև մարդկանց թրաֆիքինգի և շահագործման հանցագործություն կատա­րած անձանց, հարուցված քրեական գործերի վերլուծություն և միտումների ու խնդիրների վերհանում և զեկուցել ՀՀ-ում մարդկանց թրաֆիքինգի և շահագործման դեմ պայքարի հարցերով խորհրդին | ՀՀ աշխատանքի և սոցիալական հարցերի նախարարություն  ՀՀ գլխավոր դատախազություն  (համաձայնությամբ)  Գործընկեր հասարակական կազմակերպություններ  (համաձայնությամբ) | 2023-2025թթ.,  տարին մեկ անգամ | ՀՀ պետական բյուջե,  ՀՀ օրենքով չարգելված ֆինանսավորման այլ (ոչ բյուջետային) միջոցներ | Հնարավորություն կտա ժամանակին ու ճկուն կերպով փոփոխություններ մտցնել իրականացվող ծրագրերում ու գործողություններում` առավել արդյունավետ ու թիրախային դարձնելով հանրապետությունում մարդկանց թրաֆիքինգի և շահագործման դեմ պայքարը | Կատարված վերլուծություն, վերլուծության արդյունքների ներկայացում ՀՀ-ում մարդկանց թրաֆիքինգի և շահագործման դեմ պայքարի հարցերով խորհրդին և քննարկում |
| 6.1.4 | Մարդու օրգանների թրաֆիքինգը կանխելու նպատակով` ուսումնասիրել առկա իրավական դաշտը և, անհրաժեշտության դեպքում, առաջարկություններ ներկայացնել դրա բարելավման նպատակով | ՀՀ արդարադատության նախարարություն  ՀՀ առողջապահության նախարարություն  ՀՀ քննչական կոմիտե  ՀՀ գլխավոր դատախազություն  (համաձայնությամբ) | 2023թ. 3-րդ եռամսյակ | ՀՀ պետական բյուջե,  ՀՀ օրենքով չարգելված ֆիանսավորման այլ (ոչ բյուջետային) միջոցներ | Կօգնի վեր հանել օրենսդրական դաշտում և իրավակիրառ մեխանիզմներում առկա բացերը` օրգանների թրաֆիքինգի հնարավոր դեպքերը կանխելու համար | Ուսումնասիրության առկայություն,  առաջարկությունների ներկայացում և ընդունում |
| **Գլուխ VII. Մշտադիտարկում և գնահատում** | | | | | |  |
| 7.1.1 | Տրամադրել տեղեկություններ մարդկանց թրաֆիքինգի և շահագործման զոհերի նույնացման հանձնաժողովին՝ մարդկանց թրաֆիքինգի և շահագործման ենթարկելու հանցագործության մասին հարուցված քրեական գործերի արդյունքների վերաբերյալ | ՀՀ քննչական կոմիտե  ՀՀ գլխավոր դատախազություն (համաձայնությամբ)  ՀՀ վիճակագրական կոմիտե | 2023-2025թթ.  պարբերաբար | Ֆինանսավորում չի պահանջվում | Ամբողջական և համապարփակ, թարմացվող վիճակագրության առկայություն | Առկա է վիճակագրություն մարդկանց թրաֆիքնգի հատկանիշներով հարուցված քրեական գործերի թվի և ընթացքի վերաբերյալ |
| 7.1.2 | Մշակել մշտադիտարկման և գնահատման չափորոշիչների սահմանման և տվյալների հավաքագրման գործիքակազմ | ՀՀ աշխատանքի և սոցիալական հարցերի նախարարություն  ՀՀ ոստիկանություն  ՀՀ քննչական կոմիտե  (համաձայնությամբ)  ՀՀ գլխավոր դատախազություն (համաձայնությամբ)  ՀՀ վիճակագրության կոմիտե | 2023թ. 3-րդ եռամսյակ | ՀՀ պետական բյուջե,  ՀՀ օրենքով չարգելված ֆինանսավորման այլ (ոչ բյուջետային) միջոցներ | Կդյուրացնի տվյաալների հավաքագրման և խմբավորման գործընթացն` առավել արդյունավետ դարձնելով դրանց հիման վրա ուսումնասիրությունների և վերլուծությունների իրականացումը | Մշակված և կիրառվող գործիքակազմ |
| 7.1.3 | Իրականացնել Հայաստանի Հանրապետությունում իրականացվող մարդկանց թրաֆիքինգի և շահագործման դեմ պայքարի անկախ գնահատում | Մարդու իրավունքների պաշտպանի գրասենյակ (համաձայ­նու­թյամբ) | 2023-2025թթ. պարբերաբար | Ֆինանսավորում չի պահանջվում | Հնարավորություն կտա անաչառ կերպով վերհանել մարդկանց թրաֆիքինգի ու շահագործման դեմ պայքարի ոլորտում դերակատարների գործողություններում և իրականացվող միջոցառումներում առկա բացերը` դյուրացնելով դրանց շտկման ուղղությամբ որոշումների կայացումը | Տարեկան զեկույցների ներկայացում ՀՀ-ում մարդկանց թրաֆիքինգի և շահագործման դեմ պայքարի հարցերով խորհրդին և քննարկում |